Albena
Albena (bulg. Албена) – kurortinė gyvenvietė vakarų Bulgarijoje, Juodosios jūros pakrantėje, 30 km į šiaurę nuo Varnos. Albena yra viena iš kelių, specialiai poilsiautojams sukurtų gyvenviečių Bulgarijos pajūryje. Būdingi specialiai suprojektuoti pakopinės struktūros viešbučiai, pastatyti visiškai šalia paplūdimio. Šio ilgis 5 km, plotis 150 m, sudarytas iš smulkaus ir švaraus smėlio. Kitapus Albenos driekiasi pajūrio miškai, įtraukti į Baltatos nacionalinį rezervatą. Albena pavadinta pagal bulgarų rašytojo Jordano Jankovo knygų heroję.